సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బిగ్ బాస్ రియాలిటీ షోలో ప్లంబర్ మృతి!
ఈ రియాలిటీ షోకి వేదికైన స్టూడియోలో ప్లంబర్‌గా పనిచేస్తోన్న ఓ 28 ఏళ్ల కుర్రాడు అకస్మాత్తుగా తీవ్ర అస్వస్థతకి గురై మృతి...
TNN | Updated:
Aug 4, 2017, 02:59PM IST
తమిళ స్టార్ హీరో కమల్ హాసన్ హోస్ట్&zwnj;గా వ్యవహరిస్తున్న బిగ్ బాస్ తమిళ్ రియాలిటీ షోలో అపశృతి చోటుచేసుకుంది. ఈ రియాలిటీ షోకి వేదికైన స్టూడియోలో ప్లంబర్&zwnj;గా పనిచేస్తోన్న ఓ 28 ఏళ్ల కుర్రాడు మంగళవారం రాత్రి అకస్మాత్తుగా తీవ్ర అస్వస్థతకి గురై అదే రోజు మృతిచెందిన ఘటన ఆలస్యంగా వెలుగుచూసింది. మొదట స్పృహతప్పిపడిపోయిన కుర్రాడిని స్టూడియోలోని ఫస్ట్ ఎయిడ్ సెంటర్&zwnj;కి తరలించి ప్రథమ చికిత్స అందించారు. అనంతరం మెరుగైన చికిత్స కోసం స్టూడియోకి సమీపంలోని కిల్పక్ మెడికల్ కాలేజీ(కేఎంసీ)కి తరలించినప్పటికీ, అప్పటికే అతడు మృతి చెందినట్టు కేఎంసీ వైద్యులు స్పష్టంచేశారు. మృతుడు ఇబ్రహీం షేక్ స్వస్థలం ముంబై.
బిగ్ బాస్ తమిళ్ రియాలిటీ షో జరుగుతున్న స్టూడియో వద్ద పనిచేస్తున్న కార్మికులలో ఇబ్రహీం షేక్ ఒకరు. ఇబ్రహీంని ఫస్ట్ ఎయిడ్ సెంటర్&zwnj;కి తీసుకెళ్లేటప్పటికే అతడి పల్స్ రేట్ పడిపోయి చమటల్లో తడిసి ముద్దయ్యాడు. దీంతో ఫస్ట్ ఎయిడ్ సెంటర్ వద్ద అందుబాటులో వున్న డాక్టర్లు అతడిని కేఎంసీకి తరలించాల్సిందిగా సూచించారు. కానీ డాక్టర్ల సూచనమేరకు కేఎంసీకి తరలించేలోపే అతడు ప్రాణాలు కోల్పోయాడు. జరిగిన ఘటనపై కేసు నమోదు చేసుకున్న నజరత్&zwnj;పేట్ పోలీసులు దర్యాప్తు ప్రారంభించారు.